ai4bharat/Pralekha huggingface dataset:
କ୍ୟାବିନେଟ
ଇଲେକ୍ଟ୍ରୋନିକ ଉପକରଣ ଓ ସେମିକଣ୍ଡକ୍ଟର ଉତ୍ପାଦନ ପ୍ରୋତ୍ସାହନ ଯୋଜନାକୁ କ୍ୟାବିନେଟ୍ ଅନୁମୋଦନ
ଇଲେକ୍ଟ୍ରୋନିକ୍ ଉପକରଣ ଓ ସେମିକଣ୍ଡକ୍ଟର ଉତ୍ପାଦନ ପ୍ରୋତ୍ସାହନ ସ୍କିମ୍  ଅଧୀନରେ ଇଲେକ୍ଟ୍ରୋନିକ୍ ଉତ୍ପାଦ ଯୋଗାଣ ସମେତ ସାମଗ୍ରୀ ମାନୁଫାକ୍ଚରିଂ ପାଇଁ 25% ମୂଳ ପୁଞ୍ଜି ଆର୍ଥିକ ପ୍ରୋତ୍ସାହନ ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ଅନୁମୋଦନ କରିଛି ।
ଦେଶରେ ଇଲେକ୍ଟ୍ରୋନିକ୍ ମାନୁଫାକ୍ଚରିଂ ଇକୋସିଷ୍ଟମକୁ ମଜବୁତ କରିବା ଉଦ୍ଦେଶ୍ୟରେ ଘରୋଇ ଇଲେକ୍ଟ୍ରୋନିକ୍ ଉପକରଣ ଓ ସେମିକଣ୍ଡକ୍ଟର ଉତ୍ପାଦନ ସଂସ୍ଥାର ଅକ୍ଷମତାକୁ ପୂରଣ କରିବାରେ ଏହି ଯୋଜନା ସହାୟକ ହେବ ।
ଆର୍ଥିକ ପ୍ରଭାବ:
ଏହି ଯୋଜନାରେ ମୋଟ ବ୍ୟୟବରାଦ ପ୍ରାୟ 3,285 କୋଟି ଟଙ୍କା, ଯେଉଁଥିରେ 3,252 କୋଟି ଟଙ୍କାର ପ୍ରୋତ୍ସାହନ ବ୍ୟୟ ଏବଂ 32 କୋଟି ଟଙ୍କାର ପ୍ରଶାସନିକ ବ୍ୟୟ ରହିଛି ।
ଲାଭ :
ପ୍ରସ୍ତାବ କାର୍ଯ୍ୟକାରୀ ହେବା ଫଳରେ ଦେଶରେ ଇଲେକ୍ଟ୍ରୋନିକ୍ ଉପକରଣ ଉତ୍ପାଦନ ଇକୋସିଷ୍ଟମ ବିକଶିତ ହୋଇପାରିବ। ଏହି ଯୋଜନା ଯୋଗୁ ନିମ୍ନଲିଖିତ ସମ୍ଭାବ୍ୟ ଫଳାଫଳ ବା ପରିଣାମ ମିଳିବ :
- ଦେଶରେ ଇଲେକ୍ଟ୍ରୋନିକ ଉପକରଣ ମାନୁଫାକ୍ଚରିଂ ଇକୋସିଷ୍ଟମ ବିକାଶ ହେବା ସହ ଇଲେକ୍ଟ୍ରୋନିକ୍ ମୂଲ୍ୟ ଶୃଙ୍ଖଳା ମଜବୁତ ହେବ ।
- ଇଲେକ୍ଟ୍ରୋନିକ୍ କ୍ଷେତ୍ରକୁ ଅତିକମ୍ରେ 20,000 କୋଟି ଟଙ୍କାର ନୂଆ ପୁଞ୍ଜିନିବେଶ ଆସିବ ।
- ଶିଳ୍ପକ୍ଷେତ୍ରର ଆକଳନ ମୁତାବକ, ଯୋଜନା ଅଧୀନରେ ଉତ୍ପାଦନ ୟୁନିଟ୍କୁ ସହାୟତା ଦ୍ୱାରା ପାଖାପାଖି 1,50,000 ପ୍ରତ୍ୟକ୍ଷ ନିଯୁକ୍ତି ଏବଂ ପ୍ରତ୍ୟକ୍ଷ ନିଯୁକ୍ତିର ପ୍ରାୟ 3 ଗୁଣା ପରୋକ୍ଷ ନିଯୁକ୍ତି ସୃଷ୍ଟି ହୋଇପାରିବ । ଏଣୁ ଯୋଜନା ଯୋଗୁ ପ୍ରାୟ 6,00,000 ଲୋକଙ୍କ ପାଇଁ ନିଯୁକ୍ତି ସୁଯୋଗ ସୃଷ୍ଟି ହେବ ।
- ବଡ଼ ଘରୋଇ ଉତ୍ପାଦନକାରୀ ୟୁନିଟ୍ ନିର୍ମାଣ ହେବା ଫଳରେ ଏସବୁ ଉପକରଣ ଆମଦାନୀ ନିର୍ଭରଶୀଳତା କମିବ ଓ ଦେଶର ଡିଜିଟାଲ ନିରାପତ୍ତା ସମ୍ପ୍ରସାରିତ ହେବ ।
ସୂଚନାଯୋଗ୍ୟ ଯେ 2019 ଫେବ୍ରୁଆରୀ 25ରେ ବିଜ୍ଞପ୍ତି ପ୍ରକାଶ ପାଇଥିବା ଜାତୀୟ ଇଲେକ୍ଟ୍ରୋନିକ୍ ନୀତି 2019  ଅଧୀନରେ ଦେଶରେ ଚିପ୍ସେଟ୍ ସମେତ ପ୍ରମୁଖ କୋର୍ ଉପକରଣ ବିକାଶକୁ ପ୍ରୋତ୍ସାହିତ କରିବା ସହ ବିଶ୍ୱରେ ପ୍ରତିଦ୍ୱନ୍ଦ୍ୱିତାମୂଳକ ଶିଳ୍ପ ପରିବେଶ ସୃଷ୍ଟି କରି ଭାରତକୁ ଇଲେକ୍ଟ୍ରୋନିକ୍ସ ସିଷ୍ଟମ ଡିଜାଇନ ଆଣ୍ଡ ମାନୁଫାକ୍ଚରିଂ ର ଗ୍ଲୋବାଲ ହବ୍ରେ ପରିଣତ କରିବାକୁ ଲକ୍ଷ୍ୟ ରଖାଯାଇଛି ।
ଭାରତର ଇଲେକ୍ଟ୍ରୋନିକ୍ ମାନୁଫାକ୍ଚରିଂରେ ସାମଗ୍ରିକ ଦୀର୍ଘମିଆଦୀ ଓ ନିରନ୍ତର ଅଭିବୃଦ୍ଧି ଏବଂ ନେଟ୍ ପଜିଟିଭ୍ ବାଲାନ୍ସ ଅଫ୍ ପେମେଂଟ୍ସ  ହାସଲ ପାଇଁ ଏକ ଚଳଚଞ୍ଚଳ ଇଲେକ୍ଟ୍ରୋନିକ୍ ଉପକରଣ ଉତ୍ପାଦନ ଇକୋସିଷ୍ଟମ ଅଧିକ ଗୁରୁତ୍ୱପୂର୍ଣ୍ଣ ।
ଏଥିପାଇଁ ନିର୍ଦ୍ଦିଷ୍ଟ ବର୍ଗରେ ଇଲେକ୍ଟ୍ରୋନିକ୍ ଉପକରଣ, ସେମିକଣ୍ଡକ୍ଟର, ଏଟିଏମ୍ପି, ସ୍ୱତନ୍ତ୍ର ସବ୍-ଆସେମ୍ବଲ ଓ ମୌଳିକ ସାମଗ୍ରୀ ମାନୁଫାକ୍ଚରିଂ ପାଇଁ ପୁଞ୍ଜିନିବେଶ କରୁଥିବା ଶିଳ୍ପ ୟୁନିଟ୍ର ଗବେଷଣା ଓ ବିକାଶ ସମେତ ପ୍ଲାଣ୍ଟ, ମେସିନାରୀ, ଉପକରଣ, ସହଯୋଗୀ ବ୍ୟବସ୍ଥା ଓ ଟେକ୍ନୋଲୋଜିର ମୂଳ ପୁଞ୍ଜି ବ୍ୟୟରେ 25% ପ୍ରୋତ୍ସାହନ ଯୋଗାଇବାକୁ ଏଥିରେ ପ୍ରସ୍ତାବ ଦିଆଯାଇଛି । ଏହା ସବୁ ପ୍ରକାର ଇଲେକ୍ଟ୍ରୋନିକ୍ ମାନୁଫାକ୍ଚରିଂ ଯଥା ମୋବାଇଲ ଇଲେକ୍ଟ୍ରୋନିକ୍ ଉତ୍ପାଦନ, ଉପଭୋକ୍ତା ଇଲେକ୍ଟ୍ରୋନିକ୍ସ, ଶିଳ୍ପ ଇଲେକ୍ଟ୍ରୋନିକ୍ସ, ଅଟୋମୋଟିଭ୍ ଇଲେକ୍ଟ୍ରୋନିକ୍ସ, ମେଡିକାଲ ଇଲେକ୍ଟ୍ରୋନିକ୍ସ, ଷ୍ଟ୍ରାଟେଜିକ୍ ଇଲେକ୍ଟ୍ରୋନିକ୍ସ, ପାୱାର ଇଲେକ୍ଟ୍ରୋନିକ୍ସ, ଟେଲିକମ୍ ଉପକରଣ, କମ୍ପ୍ୟୁଟର ହାର୍ଡୱେରର ଚାହିଦା ପୂରଣ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନାରାୟଣ ଗୁରୁଙ୍କୁ ତାଙ୍କ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ନାରାୟଣ ଗୁରୁଙ୍କୁ ତାଙ୍କ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି
"ଜ୍ଞାନ ଏବଂ ସାମାଜିକ ସଂସ୍କାରର ପ୍ରତୀକ, ଶ୍ରୀ ନାରାୟଣ ଗୁରୁଙ୍କୁ ତାଙ୍କ ଜୟନ୍ତୀ ଅବସରରେ ମନେ ପକାଉଛି । ସେ ଅବହେଳିତ ମାନଙ୍କର ହିତକୁ ସମର୍ଥନ କରିଥିଲେ ଏବଂ ତାଙ୍କ ଜ୍ଞାନ ମାଧ୍ୟମରେ ସାମାଜିକ ପରିଦୃଶ୍ୟକୁ ପରିବର୍ତ୍ତନ କରିଥିଲେ । ସାମାଜିକ ନ୍ୟାୟ ଏବଂ ଏକତା ପ୍ରତି ତାଙ୍କର ଅଦମ୍ୟ ପ୍ରତିବଦ୍ଧତା ଦ୍ୱାରା ଆମେ ଅନୁପ୍ରାଣିତ ରହିଛୁ । ଶିବଗିରି ମଠକୁ ପୂର୍ବରୁ ପରିଦର୍ଶନ । "
"ତାଙ୍କ ଜନ୍ମ ବାର୍ଷିକୀରେ ଜ୍ଞାନ ଏବଂ ସାମାଜିକ ସଂସ୍କାରର ପ୍ରତୀକ ଶ୍ରୀ ନାରାୟଣ ଗୁରୁଙ୍କୁ ମନେ ପକାଉଛି । ସେ ବଂଚିତ ମାନଙ୍କ ପାଇଁ କାର୍ଯ୍ୟ କରିଥିଲେ ଏବଂ ନିଜର ଜ୍ଞାନ ମାଧ୍ୟମରେ ସାମାଜିକ ଦୃଶ୍ୟପଟ୍ଟ ପରିବର୍ତ୍ତନ କରିଥିଲେ । ସାମାଜିକ ନ୍ୟାୟ ଏବଂ ଏକତା ପ୍ରତି ତାଙ୍କର ନିରନ୍ତର ପ୍ରତିବଦ୍ଧତା ଆମକୁ ପ୍ରେରଣା ଯୋଗାଇଥାଏ । ମୁଁ ମୋର ଶିବଗିରି ମଠ ପରିଦର୍ଶନର ଅନ୍ତିମ ଚିତ୍ରକୁ ଏଠାରେ ଦେଉଛି ।”
SSP
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
"ସୁସ୍ଥ ଭାରତର ୮ବର୍ଷ” ର ବିବରଣୀକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ସମସ୍ତଙ୍କ ପାଇଁ ସ୍ୱାସ୍ଥ୍ୟ ହେଉଛି ନୂଆ ଭାରତର ପ୍ରତିଶ୍ରୁତି
“ଆଗାମୀ ବର୍ଷ ସେମାନଙ୍କର ହେବ ଯେଉଁମାନେ ସ୍ୱାସ୍ଥ୍ୟସେବାରେ ବିନିଯୋଗ କରିଛନ୍ତି”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତ ୮ ବର୍ଷ ମଧ୍ୟରେ ଭାରତରେ ସ୍ୱାସ୍ଥ୍ୟସେବାକୁ ମଜବୁତ କରିବା ପାଇଁ ନିଆଯାଇଥିବା ପଦକ୍ଷେପଗୁଡ଼ିକର ବିବରଣୀ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଲୋକଙ୍କ ସୁସ୍ଥ ଜୀବନ ହେଉଛି ନୂଆ ଭାରତର ସଂକଳ୍ପ । ଆୟୁଷ୍ମାନ ଭାରତ ଠାରୁ ଜନ ଔଷଧି କେନ୍ଦ୍ର ପର୍ଯ୍ୟନ୍ତ ଏବଂ ଚିକିତ୍ସା ଭିତ୍ତିଭୂମି ଠାରୁ ଆରମ୍ଭ କରି ମାଗଣା ଟୀକାକରଣ ପର୍ଯ୍ୟନ୍ତ ଦେଶ ଯେଉଁ ପଥ ବାଛି ନେଇଛି ତାହା ଆଜି ସମଗ୍ର ବିଶ୍ୱ ପାଇଁ ଏକ ଉଦାହରଣ ପାଲଟିଛି । #8YearsOfHealthyIndia”
“ଆଗାମୀ ବର୍ଷ ସେହିମାନଙ୍କର ହେବ ଯେଉଁମାନେ ସ୍ୱାସ୍ଥ୍ୟସେବାରେ ବିନିଯୋଗ କରିଛନ୍ତି ।
ଭାରତରେ ସ୍ୱାସ୍ଥ୍ୟସେବା କ୍ଷେତ୍ରକୁ ମଜବୁତ କରିବା ପାଇଁ ଆମ ସରକାର କରିଥିବା କାର୍ଯ୍ୟ ପାଇଁ ମୁଁ ଗର୍ବିତ । #8YearsOfHealthyIndia”
“ସ୍ୱାସ୍ଥ୍ୟସେବା ଆମର ପ୍ରମୁଖ ଲକ୍ଷ୍ୟ କ୍ଷେତ୍ର ମଧ୍ୟରେ ରହିଛି । ଗତ ୮ ବର୍ଷ ହେଲା ସ୍ୱାସ୍ଥ୍ୟ ଭିତ୍ତିଭୂମିରେ ଅଭିବୃଦ୍ଧି, ପ୍ରତ୍ୟେକ ଭାରତୀୟଙ୍କ ପାଇଁ ସୁଲଭ ତଥା ଗୁଣାତ୍ମକ ସ୍ୱାସ୍ଥ୍ୟସେବା ସୁବିଧା ସୁନିଶ୍ଚିତ କରିବା ଏବଂ ଏହି କ୍ଷେତ୍ର ସହିତ ପ୍ରଯୁକ୍ତିବିଦ୍ୟାକୁ ଏକୀକୃତ କରିବା । #8YearsOfHealthyIndia”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ୍
ଦେଶବ୍ୟାପୀ ଚାଲିଥିବା କୋଭିଡ-୧୯ ଟିକାକରଣ ଅଭିଯାନରେ ୫୦.୬୮ କୋଟି ଡୋଜ୍ ଟିକା ଦିଆଗଲାଣି
ଦେଶରେ ଏ ପର୍ଯ୍ୟନ୍ତ ୩,୧୦,୯୯,୭୭୧ ଜଣ କରୋନା ସଂକ୍ରମଣରୁ ସୁସ୍ଥ ହୋଇଛନ୍ତି
ସୁସ୍ଥତା ହାର ଏବେ ରହିଛି ୯୭.୩୯%
ଗତ ୨୪ ଘଣ୍ଟାରେ ୪୩,୯୧୦ ଜଣ ସୁସ୍ଥ ହୋଇଛନ୍ତି
ଗତ ୨୪ ଘଣ୍ଟାରେ ଭାରତରେ ୩୯,୦୭୦ ଜଣ କରୋନାରେ ସଂକ୍ରମିତ ହୋଇଛନ୍ତି
ଭାରତରେ ଏବେ ୪,୦୬,୮୨୨ ସକ୍ରିୟ କରୋନା ମାମଲା ରହିଛି
ମୋଟ ମାମଲାର ୧.୨୭% ରହିଛି ସକ୍ରିୟ ମାମଲା
ସାପ୍ତାହିକ ପଜିଟିଭିଟି ହାର ଏବେ ୫% ତଳେ ରହିଛି, ଅର୍ଥାତ ୨.୩୮%
ଦୈନିକ ପଜିଟିଭିଟି ହାର ଅଛି ୨.୨୭%, ଗତ ୧୩ ଦିନ ଧରି ୩% ତଳେ ରହିଛି
ଟେଷ୍ଟିଂ କ୍ଷମତା ବୃଦ୍ଧି ପାଇଥିବା ବେଳେ ୪୮.୦୦ କୋଟି ଟେଷ୍ଟ କରାଯାଇଛି
SR
(Visitor Counter : 165
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ - ସାଉଦି ଆରବ ରଣନୀତିକ ଭାଗିଦାରୀ ପରିଷଦର ପ୍ରଥମ ବୈଠକରେ ପ୍ରଧାନମନ୍ତ୍ରୀଙ୍କ ପ୍ରାରମ୍ଭିକ ଉଦବୋଧନ
ମହାନୁଭବ
ଉଭୟ ଦେଶର ପ୍ରତିନିଧି,
ଗଣମାଧ୍ୟମର ବନ୍ଧୁଗଣ,
ଆଜି ଭାରତ - ସାଉଦି ଆରବ ରଣନୀତିକ ଭାଗିଦାରୀ ପରିଷଦର ନେତା ମାନଙ୍କର ପ୍ରଥମ ବୈଠକରେ ଅଂଶଗ୍ରହଣ କରି ମୋତେ ବହୁତ ଖୁସି ଅନୁଭବ ହେଉଛି ।
୨୦୧୯ ରେ ମୋର ସାଉଦି ଆରବ ଗସ୍ତ ସମୟରେ ଆମେ ଏହି ପରିଷଦ ସମ୍ପର୍କରେ ଘୋଷଣା କରିଥିଲୁ ।
ଏହି ଚାରି ବର୍ଷ ମଧ୍ୟରେ, ଏହା ଆମର ରଣନୀତିକ ଭାଗିଦାରୀକୁ ଆହୁରି ମଜବୁତ କରିବାର ଏକ ପ୍ରଭାବଶାଳୀ ମାଧ୍ୟମ ଭାବରେ ଉଭା ହୋଇଛି ।
ମୁଁ ଖୁସି ଯେ ଏହି ପରିଷଦ ଅଧୀନରେ ଉଭୟ କମିଟିର ଅନେକ ବୈଠକ ଅନୁଷ୍ଠିତ ହୋଇ ଯାଇଛି, ଯେଉଁ କାରଣରୁ ପ୍ରତ୍ୟେକ କ୍ଷେତ୍ରରେ ଆମର ପାରସ୍ପରିକ ସହଯୋଗ କ୍ରମାଗତ ଭାବେ ବୃଦ୍ଧି ପାଉଛି ।
ସମୟର ପରିବର୍ତ୍ତିତ ଆବଶ୍ୟକତା ଗୁଡିକ ଅନୁଯାୟୀ, ଆମେ ଆମ ସମ୍ପର୍କରେ ନୂତନ ଏବଂ ଆଧୁନିକ ଦିଗ ଯୋଗ କରୁଛୁ ।
ଭାରତ ପାଇଁ ସାଉଦି ଆରବ ଆମର ଅନ୍ୟତମ ଗୁରୁତ୍ୱପୂର୍ଣ୍ଣ ରଣନୀତିକ ଭାଗୀଦାର ମାନଙ୍କ ମଧ୍ୟରୁ ଅନ୍ୟତମ ।
ଦୁନିଆର ଦୁଇଟି ବୃହତ୍ତମ ଏବଂ ଦ୍ରୁତ ଅଭିବୃଦ୍ଧିଶୀଳ ଅର୍ଥନୀତି ଭାବରେ ଆମର ପାରସ୍ପରିକ ସହଯୋଗ ସମଗ୍ର ଅଞ୍ଚଳର ଶାନ୍ତି ଏବଂ ସ୍ଥିରତା ପାଇଁ ମଧ୍ୟ ଗୁରୁତ୍ୱପୂର୍ଣ୍ଣ ।
ମହାନୁଭବ
ମହାମହିମଙ୍କ ସହିତ ବୈଠକରେ ଆମେ ଆମର ଘନିଷ୍ଠ ଭାଗିଦାରୀକୁ ପରବର୍ତ୍ତୀ ସ୍ତରକୁ ନେବା ପାଇଁ ଅନେକ ପଦକ୍ଷେପ ଚିହ୍ନଟ କରିଥିଲୁ ।
ଆଜି ଆମର ଏହି ବୈଠକ ଆମ ସମ୍ପର୍କକୁ ଏକ ନୂତନ ଶକ୍ତି, ଏକ ନୂତନ ଦିଗ ପ୍ରଦାନ କରିବ ଏବଂ ମାନବିକତାର ଉନ୍ନତି ପାଇଁ ମିଳିତ ଭାବରେ କାର୍ଯ୍ୟ କରିବାକୁ ଆମକୁ ପ୍ରେରଣା ଯୋଗାଇବ ।
ଗତ କାଲି ଆମେ ମିଳିତ ଭାବେ ଭାରତ- ପଶ୍ଚିମ ଏସିଆ ଏବଂ ୟୁରୋପ ମଧ୍ୟରେ ଏକ ଅର୍ଥନୈତିକ କରିଡର ପ୍ରତିଷ୍ଠା କରିବା ପାଇଁ ଏକ ଐତିହାସିକ ପଦକ୍ଷେପ ଆରମ୍ଭ କରିଛୁ ।
ଏହି କରିଡର କେବଳ ଦୁଇ ଦେଶକୁ ସଂଯୋଗ କରିବ ନାହିଁ, ବରଂ ଏସିଆ, ପଶ୍ଚିମ ଏସିଆ ଏବଂ ୟୁରୋପ ମଧ୍ୟରେ ଅର୍ଥନୈତିକ ସହଯୋଗ, ଶକ୍ତି କ୍ଷେତ୍ରରେ ବିକାଶ ଏବଂ ଡିଜିଟାଲ ସଂଯୋଗକୁ ମଧ୍ୟ ମଜଭୁତ କରିବ ।
ମହାମହିମ, ଆପଣଙ୍କ ନେତୃତ୍ୱରେ ଏବଂ ଆପଣଙ୍କ ଦୃଷ୍ଟିକୋଣ  ମାଧ୍ୟମରେ ସାଉଦି ଆରବ ଯେଉଁ ଦ୍ରୁତଗତିରେ ଅର୍ଥନୈତିକ ଏବଂ ସାମାଜିକ ପ୍ରଗତି କରୁଛି, ସେଥି ପାଇଁ ମୁଁ ହୃଦୟରୁ ଆପଣଙ୍କୁ ବହୁତ ବହୁତ ଅଭିନନ୍ଦନ ଜଣାଉଛି ।
ସାଉଦି ଆରବରେ ବାସ କରୁଥିବା ଭାରତୀୟ ମାନଙ୍କର ସ୍ୱାର୍ଥ ଏବଂ କଲ୍ୟାଣ ରକ୍ଷା ପାଇଁ ଆପଣଙ୍କର ପ୍ରତିବଦ୍ଧତା ପାଇଁ ଆମେ ଆପଣ ନିକଟରେ ବହୁତ ବହୁତ କୃତଜ୍ଞ ।
ଆଞ୍ଚଳିକ ତଥା ବିଶ୍ୱ ସ୍ଥିରତା, ସମୃଦ୍ଧତା ଏବଂ ମାନବ କଲ୍ୟାଣ ପାଇଁ ଭାରତ ଏବଂ ସାଉଦି ଆରବ ମଧ୍ୟରେ ବନ୍ଧୁତା ଗୁରୁତ୍ୱପୂର୍ଣ୍ଣ ।
ଜି - ୨୦ ସମ୍ମିଳନୀର ସଫଳତା ପାଇଁ ଆପଣ ମାନଙ୍କର ଅବଦାନ ନିମନ୍ତେ ମୁଁ ପୁଣି ଥରେ ମହାନୁଭବ ଏବଂ ଆପଣ ସମସ୍ତଙ୍କୁ ଅଶେଷ ଧନ୍ୟବାଦ ଜଣାଉଛି ।
ମୁଁ ବର୍ତ୍ତମାନ ଆପଣ ମାନଙ୍କୁ ଉଦ୍ବୋଧନ ଦେବାକୁ ନିମନ୍ତ୍ର
ଣ କରୁଛି ।
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ରୂପେ ଡେବିଟ କାର୍ଡ ଏବଂ କମ ଟଙ୍କାର ଭୀମ-ୟୁପିଆଇ କାରବାର କୁ ପ୍ରୋତ୍ସାହନ ଲାଗି ବିଶେଷ ଯୋଜନାକୁ କ୍ୟାବିନେଟ ମଞ୍ଜୁରି
ଗୋଟିଏ ବର୍ଷ ଲାଗି ଏହି ଯୋଜନା ପାଇଁ 1,300 କୋଟି ଟଙ୍କା ବ୍ୟୟବରାଦ
ଏହି ଡିଜିଟାଲ ପଦ୍ଧତିରେ ପେମେଣ୍ଟ ବ୍ୟବସ୍ଥା ଫଳରେ ଔପଚାରିକ ବ୍ୟାଙ୍କିଙ୍ଗ ଏବଂ ଆର୍ଥିକ ପ୍ରଣାଳୀ ଠାରୁ ବାହାରେ ଥିବା ନାଗରିକମାନଙ୍କ ନିକଟରେ ଡିଜିଟାଲ ଅର୍ଥପଇଠ ସୁବିଧା ସୁଲଭ ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଆଜି ରୂପେ ଡେବିଟ କାର୍ଡ ଏବଂ କମ ଟଙ୍କା  ଭୀମ-ୟୁପିଆଇ କାରବାର କୁ ଦେଶରେ ପ୍ରୋତ୍ସାହିତ କରିବା ଲାଗି ଏକ ଯୋଜନାକୁ ଅନୁମୋଦନ କରିଛନ୍ତି।
ଏହି ଯୋଜନା ଅଧୀନରେ, ରୂପେ ଡେବିଟ କାର୍ଡ ଜରିଆରେ କରାଯାଉଥିବା କାରବାର ଏବଂ କମ ମୂଲ୍ୟର ଭୀମ-ୟୁପିଆଇ ପେମେଣ୍ଟ ମାଧ୍ୟମକୁ ଆପଣାଉଥିବା ବ୍ୟାଙ୍କଗୁଡ଼ିକୁ ସରକାର ଆର୍ଥିକ ପ୍ରୋତ୍ସାହନ ଦେବେ। ସେମାନଙ୍କୁ କାରବାର ପରିମାଣର କିଛି ପ୍ରତିଶତ ଆର୍ଥିକ ପ୍ରୋତ୍ସାହନ ଆକାରରେ ଦିଆଯିବ। ଏପ୍ରିଲ 01, 2021 ଠାରୁ ଲାଗୁ ଗୋଟିଏ ବର୍ଷର ଅବଧି ପାଇଁ ଏହି ଯୋଜନାରେ ମୋଟ 1,300 କୋଟି ଟଙ୍କା ବ୍ୟୟବରାଦ କରାଯାଇଛି।
ଏହି ଯୋଜନାକୁ ଆପଣାଉଥିବା ବ୍ୟାଙ୍କଗୁଡ଼ିକରେ ଦୃଢ଼ ଡିଜିଟାଲ ପେମେଣ୍ଟ ଇକୋସିଷ୍ଟମକୁ ସୁଦୃଢ଼ କରିବାର ସୁବିଧା ଯୋଗାଇ ଦିଆଯିବ। ଏହା ସମାଜର ସମସ୍ତ କ୍ଷେତ୍ର ତଥା ବିଭିନ୍ନ ବର୍ଗର ଜନସାଧାରଣଙ୍କ ମଧ୍ୟରେ ରୂପେ ଡେବିଟ କାର୍ଡ ଏବଂ ଭୀମ-ୟୁପିଆଇ ଡିଜିଟାଲ କାରବାରକୁ ପ୍ରୋତ୍ସାହିତ କରିବ। ଦେଶରେ ଡିଜିଟାଲ ପେମେଣ୍ଟ ବ୍ୟବସ୍ଥା ସୁଦୃଢ଼ ହେବ।
ଫଳରେ ସମାଜର ଗରିବ ଏବଂ ଔପଚାରିକ ବ୍ୟାଙ୍କ ସେବା ଓ ଆର୍ଥିକ ବ୍ୟବସ୍ଥା ଠାରୁ ଅପହଞ୍ଚ ସ୍ଥିତିରେ ଥିବା ଲୋକମାନେ ଡିଜିଟାଲ ମାଧ୍ୟମରେ ଅର୍ଥ ପଇଠ କରିବାର ସୁବିଧା ପାଇପାରିବେ।
ଭାରତରେ ଆଜି ବିଶ୍ବର ଅନ୍ୟତମ ଦକ୍ଷ ଡିଜିଟାଲ ପେମେଣ୍ଟ ବଜାର ରହିଛି। ଭାରତ ସରକାର ଏବଂ ଡିଜିଟାଲ ପେମେଣ୍ଟ ଇକୋସିଷ୍ଟମରେ ରହିଥିବା ବିଭିନ୍ନ ସଂସ୍ଥାଗୁଡ଼ିକର ନବୋନ୍ମେଷ କାରଣରୁ ଏହା ସମ୍ଭବପର ହୋଇପାରିଛି। ଏହି ଯୋଜନା ଫିନଟେକ କ୍ଷେତ୍ରରେ ଗବେଷଣା ଓ ବିକାଶକୁ ତ୍ବରାନ୍ବିତ କରିବ। ଦେଶର ବିଭିନ୍ନ ପ୍ରାନ୍ତରେ ଡିଜିଟାଲ ପେମେଣ୍ଟକୁ ବିସ୍ତାରିତ କରିବାରେ ସରକାରଙ୍କୁ ବିଶେଷ ଭାବେ ସହାୟକ ହୋଇପାରିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସନ୍ତୁ ଆମେ ଉତ୍ସାହ ବଜାୟ ରଖିବା ଓ କ୍ରୀଡାକ୍ଷେତ୍ରରେ ସଫଳତା ପାଇଁ ଆମ ଯୁବପୀଢିଙ୍କୁ ପ୍ରେରିତ କରିବା: ପ୍ରଧାନମନ୍ତ୍ରୀ
କ୍ରୀଡା ପ୍ରତି ସୃଷ୍ଟି ହୋଇଥିବା ଉତ୍ସାହକୁ ବଜାୟ ରଖିବା ସହ ଯୁବପୀଢିଙ୍କୁ ସଫଳତା ପାଇଁ ପ୍ରେରିତ କରିବାକୁ ଆହ୍ୱାନ ଦେଇଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ।
ଦୂରଦର୍ଶନ ନ୍ୟୁଜର ଏକ ଟ୍ୱିଟର ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଏହି ଟ୍ୱିଟ ଆପଣଙ୍କୁ ଆନନ୍ଦିତ କରିବ ।
ଆସନ୍ତୁ ଉତ୍ସାହ ବଜାୟ ରଖିବା ଓ କ୍ରୀଡାକ୍ଷେତ୍ରରେ ସଫଳତା ପାଇଁ ଆମ ଯୁବପୀଢିଙ୍କୁ ପ୍ରେରଣା ଯୋଗାଇବା ।”
SR
(
ବୟନ ଶିଳ୍ପ ମନ୍ତ୍ରଣାଳୟ
‘୰ଲୋକାଲଫର ଦିୱାଲୀ’ ନାମକ ଅଭିଯାନ ଆରମ୍ଭ କଲା ବୟନଶିଳ୍ପ ମନ୍ତ୍ରଣାଳୟ
• ଭାରତୀୟ ହସ୍ତଶିଳ୍ପ ସାମଗ୍ରୀକୁ କିଣି ଏବଂ ଉପହାର ଦେଇ ଏଥର ଦୀପାବଳି ପାଳିବାକୁ ସମସ୍ତଙ୍କୁ ନିବେଦନ
ହସ୍ତଶିଳ୍ପ ହେଉଛି ଭାରତର ମହିମାମୟ ସାଂସ୍କୃତିକ ପରମ୍ପରାର ଏକ ପ୍ରତୀକ ଏବଂ ଦେଶରେ ଜୀବନଜୀବିକାର ଏକ ଗୁରୁତ୍ୱପୂର୍ଣ୍ଣ ଉତ୍ସ । ମହିଳା ସଶକ୍ତୀକରଣକୁ ବଳିଷ୍ଠ କରିବା ଦିଗରେ ଏହି କ୍ଷେତ୍ରର ଯଥେଷ୍ଟ ଗୁରୁତ୍ୱ ରହିଛି । କାହିଁକି ନା ତମାମ ହସ୍ତଶିଳ୍ପ କାରିଗର ଏବଂ ତତ ସମ୍ବନ୍ଧୀୟ କର୍ମଚାରୀଙ୍କର 55%ରୁ ଅଧିକ ହେଉଛନ୍ତି ମହିଳା ।
ଏହି ପରିପ୍ରେକ୍ଷୀରେ ଭାରତୀୟ ହସ୍ତଶିଳ୍ପ ସାମଗ୍ରୀକୁ ବ୍ୟବହାର ପାଇଁ ସବୁବେଳେ ଉଦ୍ୟମ କରିବା ଏବଂ ଏ ବାବଦରେ ଅଧିକରୁ ଅଧିକ ଲୋକଙ୍କୁ ଜଣାଇବା ନିମନ୍ତେ ପ୍ରଧାନମନ୍ତ୍ରୀ ଆହ୍ୱାନ ଦେଇଛନ୍ତି ।
ସମସ୍ତଙ୍କୁ ଅପିଲ କରି ବୟନ ଶିଳ୍ପ ମନ୍ତ୍ରୀ କହିଛନ୍ତି ଯେ:
‘‘ନଭେମ୍ବର 9 ତାରିଖରେ ପ୍ରଧାନମନ୍ତ୍ରୀ ଦେଇଥିବା ଆହ୍ୱାନକୁ ଦୃଷ୍ଟିରେ ରଖି ଚାଲନ୍ତୁ ଆମେ ସମସ୍ତେ ମିଶି ସ୍ଥାନୀୟ ବୟନ ଓ ହସ୍ତଶିଳ୍ପ ବ୍ୟବସାୟକୁ ଆମର ଦୃଢ଼ ସହଯୋଗ ପ୍ରଦର୍ଶନ କରିବା । କ୍ଷୁଦ୍ର ମାଟି ଦୀପ ହେଉ, ଦେଶୀ ସାଜସଜ୍ଜା ସାମଗ୍ରୀ ହେଉ, ବେଡ ସିଟ, ପରଦା ଅଥବା ହାତ ତିଆରି ସାମଗ୍ରୀ ହେଉ, ସବୁକୁ ସ୍ଥାନୀୟ ଉତ୍ସରୁ ହିଁ କ୍ରୟ କରି ନିଜ ସମ୍ପର୍କୀୟ ଓ ବନ୍ଧୁ ପରିଜନଙ୍କୁ ଉପହାର ଦେବା; ଏଥର ଦୀପାବଳିରେ ପ୍ରତ୍ୟେକ କ୍ରୟ ଏହିଭଳି ହେବା ଆବଶ୍ୟକ । ବୁଣାକାର, କାରିଗର, ସ୍ଥାନୀୟ ଓ କ୍ଷୁଦ୍ର ବ୍ୟବସାୟ ଜରିଆରେ ଦୀପାବଳି କ୍ରୟକୁ ଉତ୍ସାହିତ କରିବା ପାଇଁ ନିଜ ଟ୍ୱିଟର, ଫେସବୁକ ଏବଂ ଇନଷ୍ଟାଗ୍ରାମ ଆକାଉଣ୍ଟରେ ଏହାକୁ ପ୍ରଦର୍ଶନ କରନ୍ତୁ ଏବଂ ହାସଟ୍ୟାଗ ଦେଇ ‘୰ଲୋକାଲଫର ଦିୱାଲୀ’କୁ ବ୍ୟବହାର କରନ୍ତୁ । ଦୀପାବଳି ପାଇଁ ଘରକୁ ନେଉଥିବା ଅଥବା ଅନ୍ୟଙ୍କୁ ଉପହାର ଦେବା ଲାଗି କୌଣସି ପସନ୍ଦର ପୋଷାକ ଅଥବା ହସ୍ତଶିଳ୍ପ ସାମଗ୍ରୀ କ୍ରୟ କରିବା ସମୟରେ ଏହାର ଏକ ଫଟୋ ଉଠାଇ ଏହାକୁ ପୋଷ୍ଟ କରନ୍ତୁ ଏବଂ ଯାହାଠାରୁ ଏ ସବୁ କିଣୁଛନ୍ତି, ତାଙ୍କୁ ମଧ୍ୟ ଟ୍ୟାଗ କରନ୍ତୁ ଏବଂ ‘୰ଲୋକାଲଫର ଦିୱାଲୀ’ରେ ନିଜକୁ ସାମିଲ କରିନିଅନ୍ତୁ । ଏଭଳି ଆହ୍ୱାନମୂଳକ ସମୟରେ ଏହିସବୁ ସାମଗ୍ରୀର ବିକ୍ରିକୁ ସହାୟତା ଓ ସହଯୋଗ ପ୍ରଦାନ କରନ୍ତୁ; ଆପଣଙ୍କର ଏଭଳି ସମର୍ଥନ ବର୍ତ୍ତମାନ ଅଭାବବୋଧର ସମ୍ମୁଖୀନ ହେଉଥିବା ଲୋକଙ୍କ ପାଇଁ ଅନେକ ଅବସରକୁ ପୁନର୍ଜୀବିତ କରିବାରେ ବେଶ ସହାୟକ ହୋଇପାରିବ ।’’
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ଓଡିଶାର ପାରାଦୀପଠାରେ ଇଣ୍ଡିଆନ ଅଏଲର ଉତ୍ପାଦ ପ୍ରୟୋଗ ଓ ବିକାଶ କେନ୍ଦ୍ର ଉଦ୍ଘାଟନ କଲେ ଧର୍ମେନ୍ଦ୍ର ପ୍ରଧାନ
• ରାଜ୍ୟର ଶିଳ୍ପାୟନରେ ଯୁବକଙ୍କ ଆକାଂକ୍ଷାକୁ ପୂରଣ କରୁଛି ମୋଦିଙ୍କ ପୂର୍ବଦୋୟ ନୀତି - ଧର୍ମେନ୍ଦ୍ର ପ୍ରଧାନ
• ମୁଖ୍ୟମନ୍ତ୍ରୀ ଓ କେନ୍ଦ୍ରମନ୍ତ୍ରୀ ମିଳିତ ଭାବରେ ପିଏଡିସିର କଲେ ଉଦଘାଟନ
• ଓଡିଶା ଏବଂ ପୂର୍ବ ଭାରତରେ ପଲିମର ଶିଳ୍ପ ବିକାଶକୁ ପ୍ରୋତ୍ସାହନ ଦେବ
• ଓଡିଶାରେ ରୋଜଗାର ଓ ରାଜସ୍ୱ ବଢାଇବା ପାଇଁ ଭାରତ ସରକାର ଉଦ୍ୟମ କରୁଛନ୍ତି
• ପିଏଡିସି ଓଡିଆ ପିଲାଙ୍କ ପାଇଁ ନୂଆ ବ୍ୟବସାୟ ବାତାବରଣ ତିଆରି କରିବ
• ଓଡିଆ ଯୁବକଙ୍କୁ ଆତ୍ମନିର୍ଭର କରିବାରେ ବଡ ପଦକ୍ଷେପ
• ପ୍ଲାଷ୍ଟିକ ଉଦ୍ୟୋଗୀଙ୍କୁ କମ ମୂଲ୍ୟରେ କଂଚାମାଲ ଦେବାର ଦାୟିତ୍ୱ ନେବ ଇଣ୍ଡିଆନ ଅଏଲ
• ଇଣ୍ଡିଆନ ଅଏଲ ପାରାଦୀପରେ 40 ହଜାରରୁ ଅଧିକ କୋଟି ଟଙ୍କା ପୁଞ୍ଜନିବେଶ କରିଛି
• ରାଜ୍ୟରେ ତୈଳ ଶିଳ୍ପରେ ସର୍ବମୋଟ 1 ଲକ୍ଷ 35 ହଜାର କୋଟି ଟଙ୍କା ପୁଞ୍ଜିନିବେଶ
କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ବୁଧବାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ସହ ଭିଡିଓ କନଫରେନ୍ସିଂ ଜରିଆରେ ମିଳିତ ଭାବେ ପାରାଦୀପଠାରେ ଇଣ୍ଡିଆନ ଅଏଲର ଉତ୍ପାଦ ପ୍ରୟୋଗ ଓ ବିକାଶ କେନ୍ଦ୍ର ର ଉଦ୍ଘାଟନ କରିଛନ୍ତି । ପିଏଡିସି ଓଡିଶା ଏବଂ ପୂର୍ବ ଭାରତରେ ପଲିମର ଶିଳ୍ପ ବିକାଶକୁ ପ୍ରୋତ୍ସାହନ ଦେବ ଓ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ପୂର୍ବଦୋୟ ଭିଜନକୁ ସାକାର କରିବ । ଓଡିଶାର ଶିଳ୍ପାୟନରେ ରାଜ୍ୟର ଯୁବକଙ୍କ ଆକାଂକ୍ଷାକୁ ପୂରଣ କରିବାରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଦୂରଦୃଷ୍ଟି ସମ୍ପନ୍ନ ନୀତି ସର୍ବଦା ସହଯୋଗ କରିଆସୁଛି ବୋଲି ଶ୍ରୀ ପ୍ରଧାନ କହିଛନ୍ତି ।
ସେ କହିଛନ୍ତି ଓଡିଶାର ଶିଳ୍ପାୟନ ତଥା ବିକାଶ କରିବା ପାଇଁ ଉଭୟ କେନ୍ଦ୍ର ଓ ରାଜ୍ୟ ସରକାରଙ୍କ ମିଳିତ ଉଦ୍ୟମରେ ଇଣ୍ଡିଆନ ଅଏଲ ପକ୍ଷରୁ 43 କୋଟି ବ୍ୟୟରେ ଏହି କେନ୍ଦ୍ରକୁ ନିର୍ମାଣ କରାଯାଇଛି ।
ଆାଗାମୀ ଦିନରେ ଭଦ୍ରକ ଏବଂ ଧାମରାରେ ଟେକ୍ସଟାଇଲ ଡାଉନଷ୍ଟ୍ରିମ ୟୁନିଟ ପାଇଁ ପଲିଷ୍ଟର ସୂତା ଓ କପଡା ପାଇଁ ପିଏଡିସି ଏକ ବୈଷୟିକ କେନ୍ଦ୍ର ଭାବରେ କାର୍ଯ୍ୟ କରିବ । ଏହା ଜାତୀୟ ସ୍ତରର ଓ ଅନ୍ତର୍ଜାତିୟ ସ୍ତରର ସେଂଟରରେ ଓଡିଆ ପିଲାଙ୍କ ପାଇଁ ନୂଆ ବ୍ୟବସାୟ ବାତାବରଣ ସୃଷ୍ଟି କରାଯିବ ।
ଏହି ସେଂଟର ଓଡିଆ ଶିଳ୍ପ ଉଦ୍ୟୋଗୀ ଓ ଯୁବକମାନଙ୍କୁ ଆତ୍ମନିର୍ଭର କରିବାରେ ବଡ ପଦକ୍ଷେପ ବୋଲି ଶ୍ରୀ ପ୍ରଧାନ କହିଛନ୍ତି ।
ଭାରତ ସରକାରଙ୍କ ସହଯୋଗରେ ଓଡିଶା ସରକାର ପେଟ୍ରୋକେମିକାଲ, ଇସ୍ପାତ, ଖଣି, କୋଇଲା, ଆଲୁମିନିୟମ, ପର୍ଯ୍ୟଟନ, ଟେକ୍ସଟାଇଲ, ଉଦ୍ୟୋଗୀ ତଥା ଅନ୍ୟାନ୍ୟ ଶିଳ୍ପ କ୍ଷେତ୍ରରେ ରୋଜଗାର ସୃଷ୍ଟି କରି ରାଜ୍ୟର ରାଜସ୍ୱ ବଢାଇବାର ଲକ୍ଷ୍ୟ ରଖିଛନ୍ତି ।
ଇଣ୍ଡିଆନ ଅଏଲ କର୍ପୋରେସନ ପାରାଦୀପରେ 40 ହଜାରରୁ ଅଧିକ କୋଟି ଟଙ୍କା ପୁଞ୍ଜନିବେଶ କରିଛି । ଇଡକୋ ଏବଂ ଆଇଓସିଏଲ ପକ୍ଷରୁ ଯୁଗ୍ମ ଭାବରେ ଏସପିଭି ଗଠନ କରାଯାଇ ପାରାଦୀପରେ ବିଶ୍ୱସ୍ତରୀୟ ପ୍ଲାଷ୍ଟିକ ପାର୍କ ନିର୍ମାଣ କରାଯାଉଛି । ଭାରତ ସରକାରଙ୍କ କେମିକାଲ ଓ ପେଟ୍ରୋକେମିକାଲ ବିଭାଗ ତରଫରୁ ଭୁବନେଶ୍ୱର ସିପେକର ଉଚ୍ଚସ୍ତରର ପ୍ରଶିକ୍ଷଣ କେନ୍ଦ୍ର ବନାଯାଇଛି । ପାରାଦୀପ, ବାଲେଶ୍ୱର, ଖୋର୍ଦ୍ଧା ବା ଓଡିଶାର ପ୍ଲାଷ୍ଟିକ ଅଂଚଳରେ ଉଦ୍ୟୋଗୀଙ୍କୁ ନିରନ୍ତର କମ ମୂଲ୍ୟରେ କଂଚାମାଲ ଦେବାର ଦାୟିତ୍ୱ ଇଣ୍ଡିଆନ ଅଏଲ ନେବ ।
ଓଡିଶାକୁ ଗ୍ୟାସ ଆଧାରିତ ଅଂଚଳ ଭାବେ ତିଆରି କରିବା, ତୈଳ ଭିତ୍ତିଭୂମି ଅଂଚଳ ଭାବରେ ପରିଣତ କରିବା, ପେଟ୍ରୋଲିୟମ ଓ ପେଟ୍ରୋକେମିକାଲ ଏବଂ ଆନୁଷାଙ୍ଗିକ ଆନ୍ସିଲାରୀ କ୍ଷେତ୍ରକୁ ଓଡିଶାକୁ ଅଗ୍ରଣୀ ରାଜ୍ୟ ଭାବେ ତୋଳିବା ପାଇଁ ତୈଳ ଶିଳ୍ପରେ ସର୍ବମୋଟ 1 ଲକ୍ଷ 35 ହଜାର କୋଟି ଟଙ୍କା ପୁଞ୍ଜିନିବେଶ କରାଯାଇଛି ବୋଲି ଶ୍ରୀ ପ୍ରଧାନ କହିଛନ୍ତି ।
ଏହି ଭର୍ଚୁଆଲ ଉତ୍ସବରେ ପେଟ୍ରୋଲିୟମ ମନ୍ତ୍ରଣାଳୟର ସଚିବ ତରୁଣ କାପୁର, ଆଇଓସିଲର ଚେୟାରମ୍ୟାନ ସଞ୍ଜିବ ସିଂହ ଏବଂ ଭାରତ ଓ ରାଜ୍ୟ ସରକାରଙ୍କର ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ - ଜାପାନ ଚତୁର୍ଦ୍ଦଶ ବାର୍ଷିକ ଶିଖର ସମ୍ମିଳନୀ 
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନିମନ୍ତ୍ରଣ କ୍ରମେ ଜାପାନର ପ୍ରଧାନମନ୍ତ୍ରୀ ମହାମହିମ ଶ୍ରୀଯୁକ୍ତ କିସିଦା ଫୁମିୟୋ ଚତୁର୍ଦ୍ଦଶ ଭାରତ - ଜାପାନ ଶିଖର ସମ୍ମିଳନୀ ନିମନ୍ତେ ନୂଆଦିଲ୍ଲୀକୁ ୧୯ ତାରିଖରୁ ୨୦ ମାର୍ଚ୍ଚ, ୨୦୨୨ ପର୍ଯ୍ୟନ୍ତ ଏକ ଅଧିକାରିକ ଯାତ୍ରାରେ ଆସିବେ । ଏହି ଶିଖର ସମ୍ମିଳନୀ ଦୁଇ ନେତାଙ୍କ ପାଇଁ ପ୍ରଥମ ସାକ୍ଷାତ ହେବ । ପୂର୍ବ ଥର ଭାରତ - ଜାପାନ ବାର୍ଷିକ ଶିଖର ସମ୍ମିଳନୀ ଅକ୍ଟୋବର ୨୦୧୮ରେ ଟୋକିଓରେ ଅନୁଷ୍ଠିତ ହୋଇଥିଲା ।
ଭାରତ ଏବଂ ଜାପାନ ମଧ୍ୟରେ ‘ବିଶେଷ ସାମରିକ ଏବଂ ବୈଶ୍ୱିକ ଭାଗିଦାରୀତା'ର ପରିସରରେ ଏକାଧିକ-ଦିଗ ବିଶିଷ୍ଟ ସହଯୋଗିତା ରହିଛି । ଶିଖର ସମ୍ମିଳନୀ ଉଭୟ ପକ୍ଷଙ୍କୁ ବିବିଧ କ୍ଷେତ୍ରରେ ଦ୍ୱିପାକ୍ଷିକ ସହଯୋଗର ସମୀକ୍ଷା କରିବା ନିମନ୍ତେ ତଥା ସମ୍ପର୍କକୁ ସୁଦୃଢ଼ କରିବା ସହିତ ପାରସ୍ପରିକ ହିତ ପାଇଁ ଆଂଚଳିକ ଏବଂ ବୈଶ୍ୱିକ ପ୍ରସଙ୍ଗ ଉପରେ ବିଚାରର ଆଦାନ ପ୍ରଦାନ କରିବା ନିମନ୍ତେ ଅବସର ପ୍ରଦାନ କରିବ, ଯଦ୍ଦ୍ୱାରା ଭାରତ - ପ୍ରଶାନ୍ତ ମହାସାଗରୀୟ ଅଂଚଳ ଏବଂ ଅନ୍ୟାନ୍ୟ କ୍ଷେତ୍ରରେ ଶାନ୍ତି, ସ୍ଥିରତା ଏବଂ ସମୃଦ୍ଧି ନିମନ୍ତେ ସେମାନଙ୍କର ଭାଗିଦାରୀତାକୁ ଆଗକୁ ବଢ଼ାଇ ହେବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
ଦେଶରେ କୋଭିଡ-19ର ନିରାକରଣ, ପ୍ରତିରୋଧ ଓ ମୁକାବିଲା ପାଇଁ ଉଚ୍ଚସ୍ତରରେ ସମୀକ୍ଷା କରାଯାଉଛି ଏବଂ ରାଜ୍ୟଗୁଡ଼ିକ ସହିତ ସହଭାଗିତାରେ ବିଭିନ୍ନ ପଦକ୍ଷେପ ଗ୍ରହଣ କରାଯାଉଛି । ମାନନୀୟ ପ୍ରଧାନମନ୍ତ୍ରୀ ବିଭିନ୍ନ ମନ୍ତ୍ରଣାଳୟ ତଥା ବିଭାଗ ସମେତ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶର ବରିଷ୍ଠ ଅଧିକାରୀଙ୍କ ସହିତ ସ୍ଥିତିର ନିୟମିତ ଅନୁଧ୍ୟାନ ଏବଂ ସମୀକ୍ଷା କରୁଛନ୍ତି ।
କୋଭିଡ-19 ମୁକାବିଲା ଲାଗି ସଚେତନତା ସୃଷ୍ଟି କରିବା, ସାମାଜିକ ଦୂରତା ରକ୍ଷା ଉପରେ ଜୋର ଦେବା ଏବଂ ଗରିବଙ୍କ ପାଇଁ ମୌଳିକ ସୁବିଧା ସୁଯୋଗ କରିବା ନିମନ୍ତେ ସାମାଜିକ କଲ୍ୟାଣ ସଂଗଠନଗୁଡ଼ିକର ପ୍ରତିନିଧମାନଙ୍କୁ ସକ୍ରିୟ ପ୍ରୟାସକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି । କୋଭିଡ-19 ବିଶ୍ବ ମହାମାରୀର ମୁକାବିଲା ଦିଗରେ ଆଲୋଚନା ଲାଗି ସାରା ବିଶ୍ବରେ ରହିଥିବା ସମସ୍ତ ଭାରତୀୟ ଦୂତାବାସ ଏବଂ ଉଚ୍ଚାୟୋଗର ମୁଖ୍ୟମାନଙ୍କ ସହିତ ସେ ଭିଡିଓ କନଫରେନ୍ସ ଜରିଆରେ ଆଲୋଚନା କରିଛନ୍ତି ।
ଆଜି କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡ. ହର୍ଷବର୍ଦ୍ଧନଙ୍କ ଅଧ୍ୟକ୍ଷତାରେ ମନ୍ତ୍ରୀ ଗୋଷ୍ଠୀ ର ଦଶମ ବୈଠକ ଅନୁଷ୍ଠିତ ହୋଇଯାଇଛି । ଏହି ବୈଠକରେ ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ହରଦୀପ ସିଂ ପୁରୀ, ବୈଦେଶିକ ବ୍ୟାପାର ମନ୍ତ୍ରୀ ଡ. ଏସ. ଜୟଶଙ୍କର, ଗୃହ ରାଷ୍ଟ୍ର ମନ୍ତ୍ରୀ ଶ୍ରୀ ନିତ୍ୟାନନ୍ଦ ରାୟ, ଜାହାଜ ଚଳାଚଳ, ସାରା ଓ ରସାୟନ ରାଷ୍ଟ୍ରମନ୍ତ୍ରୀ ଶ୍ରୀ ମନସୁଖ ମାଣ୍ଡଭ୍ୟ, ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ରାଷ୍ଟ୍ରମନ୍ତ୍ରୀ ଶ୍ରୀ ଅଶ୍ୱିନୀ କୁମାର ଚୌବେଙ୍କ ସମେତ ଜିଓଏମର ସଦସ୍ୟମାନେ ଅଂଶଗ୍ରହଣ କରିଥିଲେ। ଲକଡାଉନକୁ କାର୍ଯ୍ୟକାରୀ କରିବା, ପ୍ରବାସୀ ଶ୍ରମିକ ପ୍ରସଙ୍ଗ, ଅଧିକ ସଂକ୍ରମିତ ଅଞ୍ଚଳରେ ରୋଗ ପ୍ରତିହତ ପାଇଁ ପଦକ୍ଷେପ, ପିପିଇ, ମାସ୍କ, ଭେଣ୍ଟିଲେଟର ଆଦି ଜରୁରି ସାମଗ୍ରୀ ଯଥେଷ୍ଟ ପରିମାଣରେ ଯୋଗାଇବା ଆଦି ବିଭିନ୍ନ ପ୍ରସଙ୍ଗ ଏହି ଅବସରରେ ଆଲୋଚନା ହୋଇଥିଲା ।
ବିଜ୍ଞାନ ସଂସ୍ଥା, ବୈଜ୍ଞାନିକ, ଉଦ୍ୟୋଗ ଜଗତ ଓ ନିୟାମକ ସଂସ୍ଥାଗୁଡ଼ିକ ମଧ୍ୟରେ ସମନ୍ଵୟ ପ୍ରତିଷ୍ଠା ଉଦ୍ଦେଶ୍ୟରେ କୋଭିଡ-19 ପାଇଁ ଏକ କ୍ଷମତାପ୍ରାପ୍ତ ବିଜ୍ଞାନ ଓ ପ୍ରଯୁକ୍ତି ସମିତି ଗଠନ କରାଯାଇଛି । ନୀତି ଆୟୋଗ ସଦସ୍ୟ ପ୍ରଫେସର ବିନୋଦ ପଲ, ଭାରତ ସରକାରଙ୍କ ପ୍ରମୁଖ ବୈଜ୍ଞାନିକ ପରାମର୍ଶଦାତା ପ୍ରଫେସର କେ. ବିଜୟ ରାଘବନଙ୍କୁ ଏହି ସମିତିର ଅଧ୍ୟକ୍ଷ ଭାବେ ନିୟୋଜିତ କରାଯାଇଛି । କୋଭିଡ-19 ସଂକ୍ରମଣକୁ ପ୍ରତିହତ କରିବା ଲାଗି ଅଧିକ ପରୀକ୍ଷଣ ସୁବିଧାର ଜରୁରି ଆବଶ୍ୟକତାକୁ ଦୃଷ୍ଟି ରଖି ଗବେଷଣା ଓ ବିକାଶ ପାଇଁ ତୁରନ୍ତ ନିଷ୍ପତ୍ତି ନିଆଯିବା ଜରୁରି ହୋଇପଡ଼ିଛି । ଏହି ଉଦ୍ଦେଶ୍ୟ ନେଇ ବିଜ୍ଞାନ ଓ ପ୍ରଯୁକ୍ତି ବିଭାଗ, ଜୈବପ୍ରଯୁକ୍ତି ବିଭାଗ, ବିଜ୍ଞାନ ଓ ଶିଳ୍ପ ଗବେଷଣା ପରିଷଦ , ପ୍ରତିରକ୍ଷା ଗବେଷଣା ଓ ବିକାଶ ସଂଗଠନ  ଏବଂ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ସାଇନ୍ସ  ସହିତ ମିଶି ଏହି ସମିତି କାର୍ଯ୍ୟ କରିବ ।
ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ବୟନ ମନ୍ତ୍ରଣା, ଔଷଧ ନିର୍ମାତା ଏବଂ ବିଭିନ୍ନ ରାଜ୍ୟଗୁଡ଼ିକ ସହିତ ସମନ୍ଵୟ ରକ୍ଷା କରାଯାଇ ପଦକ୍ଷେପ ନିଆଯାଉଛି । ପିପିଇ, ମାସ୍କ ଏବଂ ଭେଣ୍ଟିଲେଟର ଆବଶ୍ୟକତା ଉପରେ ଧ୍ୟାନ ଦିଆଯାଉଛି ଏବଂ ଏସବୁ ଜରୁରି ସାମଗ୍ରୀ ଉତ୍ପାଦନ କରୁଥିବା କାରଖାନା ସହ ସମ୍ପର୍କ ସ୍ଥାପନ କରାଯାଇଛି । ସଂକ୍ରମିତଙ୍କ ସଂସ୍ପର୍ଶରେ ଆସିଥିବା ଲୋକଙ୍କ ସମ୍ପର୍କରେ ଜାଣିବା ଲାଗି ରାଜ୍ୟଗୁଡ଼ିକ ସହିତ ଯୋଗାଯୋଗ କରାଯାଉଛି । ଯାହା ଫଳରେ ସମସ୍ତ ସଂକ୍ରମିତକୁ ଚିହ୍ନଟ କରାଯାଇ ପ୍ରତିରୋଧ ରଣନୀତିକୁ ସଠିକ ଢଙ୍ଗରେ କାର୍ଯ୍ୟକାରୀ କରାଯିବ ।
କୋଭିଡ-19 ମୁକାବିଲା ଲାଗି କ୍ଷେତ୍ରୀୟ ନିରୀକ୍ଷଣ, ଅନୁଧ୍ୟାନ, ପରୀକ୍ଷଣ, କ୍ଲିନିକାଲ ମ୍ୟାନେଜମେଣ୍ଟ, ପୃଥକୀକରଣ ସୁବିଧା ପରିଚାଳନା, ଆଇସିୟୁ, ସଂକ୍ରମଣ ନିୟନ୍ତ୍ରଣ ପରିଚାଳନା ଏବଂ ସଙ୍ଗରୋଧ ବ୍ୟବସ୍ଥା ପରିଚାଳନା ନିମନ୍ତେ ଏଏନଏମ, ଆଶା, ଅଙ୍ଗନୱାଡ଼ି କର୍ମୀ, ଆୟୁଷ ଚିକିତ୍ସକ, ଡାକ୍ତର, ନର୍ସ ଏବଂ ଅନ୍ୟ ସ୍ୱାସ୍ଥ୍ୟକର୍ମୀଙ୍କ ପାଇଁ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଏହାର ୱେବସାଇଟରେ ଅପଲୋଡ କରାଯାଇଛି । 30 ମାର୍ଚ୍ଚରେ ଆୟୋଜିତ ଦୁଇଟି ୱେବିନାରରେ ଅନଲାଇନରେ 15,000 ନର୍ସଙ୍କୁ ପ୍ରଶିକ୍ଷଣ ଦିଆଯାଇଛି ।
ବର୍ତ୍ତମାନସୁଦ୍ଧା ଦେଶରେ 1251 ସଂକ୍ରମିତଙ୍କୁ ଚିହ୍ନଟ କରାଯାଇଥିବା ବେଳେ ଏମାନଙ୍କ ମଧ୍ୟରୁ 32 ଜଣ ପ୍ରାଣ ହରାଇଛନ୍ତି । ବିଗତ 24 ଘଣ୍ଟା ମଧ୍ୟରେ 227 ନୂଆ ସଂକ୍ରମିତଙ୍କୁ ଚିହ୍ନଟ କରାଯାଇଥିବା ବେଳେ 3 ଜଣ ପ୍ରାଣ ହରାଇଥିବା ସୂଚନା ମିଳିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିନ୍ଦୀ ଦିବସ ଅବସରରେ ଜନସାଧାରଣଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହିନ୍ଦୀ ଦିବସ ଅବସରରେ ଜନସାଧାରଣଙ୍କୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଟ୍ୱିଟ୍ କରି କହିଛନ୍ତି-
“ ଆପଣ ସମସ୍ତଙ୍କୁ ହିନ୍ଦୀ ଦିବସରେ ବହୁତ ବହୁତ ଶୁଭେଚ୍ଛା । ହିନ୍ଦୀଭାଷାକୁ ଏକ ସକ୍ଷମ ଏବଂ ସମର୍ଥ ଭାଷା କରି ଗଢିବାରେ ଭିନ୍ନ-ଭିନ୍ନ ପ୍ରାନ୍ତରରେ ଥିବା ଜନସାଧାରଣଙ୍କର ଉଲ୍ଲେଖନୀୟ ଭୂମିକା ରହିଛି । ଏହା ଆପଣମାନଙ୍କର ସମସ୍ତଙ୍କର ପ୍ରୟାସର ପରିଣାମ ଯୋଗୁଁ ହୋଇପାରିଛି । ବିଶ୍ୱ ଦରବାରରେ ହିନ୍ଦୀ ଭାଷା ଲଗାତାର ଭାବେ ନିଜର ପରିଚୟକୁ ବଜାୟ ରଖିପାରିଛି ।”
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଟେଡ୍
ଦେଶବ୍ୟାପୀ ଟିକାକରଣ ଅଭିଯାନ ଅନ୍ତର୍ଗତ ଏପର୍ଯ୍ୟନ୍ତ ୫୬.୬୪ କୋଟିରୁ ଅଧିକ ଟିକା ଦିଆଯାଇସାରିଛି ।
ଗତ ୨୪ଘଣ୍ଟା ମଧ୍ୟରେ ଭାରତରେ ୩୬,୪୦୧ ବ୍ୟକ୍ତି ସଂକ୍ରମିତ ହୋଇଛନ୍ତି ।
ସକ୍ରିୟ ରୋଗୀଙ୍କ ସଂଖ୍ୟା ସମଗ୍ର ସଂକ୍ରମିତଙ୍କ ସଂଖ୍ୟାର ୧.୧୩ ପ୍ରତିଶତ ରହିଛି, ଯାହା ମାର୍ଚ୍ଚ ୨୦୨୦ ପରେ ସବୁଠାରୁ କମ୍ ।
ଭାରତରେ ବର୍ତ୍ତମାନ ୩, ୬୪, ୧୨୯ସକ୍ରିୟ ରୋଗୀ ଅଛନ୍ତି, ଯାହା ୧୪୯ଦିନରେ ସବୁଠାରୁ କମ୍ ।
ଆରୋଗ୍ୟହାର, ବର୍ତ୍ତମାନ ୯୭.୫୩ ପ୍ରତିଶତ ରହିଛି, ଯାହା ମାର୍ଚ୍ଚ ୨୦୨୦ ପରେ ସବୁଠାରୁ ଅଧିକ ରହିଛି ।
ଦେଶରେ ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୩, ୧୫, ୨୫,୦୮୦ ରୋଗୀ ସୁସ୍ଥ ହୋଇଛନ୍ତି ।
ଗତ ୨୪ଘଣ୍ଟା ମଧ୍ୟରେ ୩୯,୧୫୭ ରୋଗୀ ସୁସ୍ଥ ହୋଇଛନ୍ତି।
ସାପ୍ତାହିକ ପଜିଟିଭିଟି ହାର ବର୍ତ୍ତମାନ ୧.୯୫ପ୍ରତିଶତ ରହିଛି, ଯାହା କି ଗତ ୫୫ ଦିନ ମଧ୍ୟରେ ୩ ପ୍ରତିଶତରୁ କମ୍ ।
ଦୈନିକ ପଜିଟିଭିଟି ହାର ୧.୯୪ ପ୍ରତିଶତ ରହିଛି, ଏହା ଗତ ୨୪ଦିନ ମଧ୍ୟରେ ୩ ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତାରେ ଉଲ୍ଲେଖନୀୟ ବୃଦ୍ଧି ଘଟିଛି-ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୫୦.୦୩ କୋଟି ପରୀକ୍ଷଣ କରାଯାଇସାରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଟେନିସ୍ ଖେଳାଳି ଶ୍ରୀ ନରେଶ କୁମାରଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଟେନିସ୍ ଖେଳାଳି ଶ୍ରୀ ନରେଶ କୁମାରଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତୀୟ କ୍ରୀଡ଼ାକୁ ତାଙ୍କର ଉଲ୍ଲେଖନୀୟ ଅବଦାନ ପାଇଁ ଶ୍ରୀ ନରେଶ କୁମାର ମନେ ରହିବେ । ସେ ଟେନିସ୍କୁ ଲୋକପ୍ରିୟ କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ । ଜଣେ ମହାନ ଖେଳାଳି ହେବା ବ୍ୟତୀତ ସେ ଜଣେ ଅତୁଳନୀୟ ପରାମର୍ଶଦାତା ମଧ୍ୟ ଥିଲେ । ତାଙ୍କ ଦେହାନ୍ତ ଅତ୍ୟନ୍ତ ଦୁଃଖ ଦାୟକ । ତାଙ୍କ ପରିବାର ଏବଂ ବନ୍ଧୁମାନଙ୍କ ପ୍ରତି ସମବେଦନା । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
21 ଫେବୃଆରୀରେ ଦୁଇ ଦେଶ ମଧ୍ୟରେ ‘ରିୟଲ ଟାଇମ୍ ପେମେଣ୍ଟ ସିଷ୍ଟମ ଲିଙ୍କେଜ’ ର ଶୁଭାରମ୍ଭ ଅବସରରେ ଉପସ୍ଥିତ ରହିବେ ଭାରତ ଏବଂ ସିଙ୍ଗାପୁର ପ୍ରଧାନମନ୍ତ୍ରୀ
ଭାରତର ୟୁପିଆଇ ଏବଂ ସିଙ୍ଗାପୁରର ପେ ନାଓ ମଧ୍ୟରେ କ୍ରସ ବର୍ଡ଼ର କନେକ୍ଟିଭିଟିର ଶୁଭାରମ୍ଭ କରାଯିବ
ଅର୍ଥର ତ୍ବରିତ ଏବଂ କମ ଖର୍ଚ୍ଚରେ ହସ୍ତାନ୍ତରଣକୁ ସକ୍ଷମ କରିବା ପାଇଁ ଏହି ଦୁଇଟି ପଇଠ ପ୍ରଣାଳୀର ସଂଯୋଗ କରାଯିବ
ଏହାଦ୍ବାରା ସିଙ୍ଗାପୁର ଓ ଭାରତୀୟ ନାଗରିକମାନଙ୍କୁ ସିଙ୍ଗାପୁରରୁ ଭାରତକୁ ଏବଂ ଭାରତରୁ ସିଙ୍ଗାପୁରକୁ ଟଙ୍କା ଟ୍ରାନ୍ସଫର କରିବାରେ ସହାୟତା ମିଳିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ସିଙ୍ଗାପୁରର ପ୍ରଧାନମନ୍ତ୍ରୀ ଶ୍ରୀ ଲି ସିନ୍ ଲୁଙ୍ଗ ଭାରତର ୟୁନିଫାଏଡ୍ ପେମେଣ୍ଟ ଇଣ୍ଟରଫେସ୍  ଏବଂ ସିଙ୍ଗାପୁରର ପେ ନାଓ ମଧ୍ୟରେ 21 ଫେବୃଆରୀ 2023 ସକାଳ 11 ଟା  ସମୟରେ ଭିଡିଓ କନଫରେନ୍ସିଂ ମାଧ୍ୟମରେ କ୍ରସ ବର୍ଡ଼ର କନେକ୍ଟିଭିଟି ଶୁଭାରମ୍ଭ ଅବସରରେ ଉପସ୍ଥିତ ରହିବେ। ଏହି ଶୁଭାରମ୍ଭ ଭାରତୀୟ ରିଜର୍ଭ ବ୍ୟାଙ୍କ  ଗଭର୍ଣ୍ଣର ଶ୍ରୀଯୁକ୍ତ ଶକ୍ତିକାନ୍ତ ଦାସ ଏବଂ ମନିଟାରି ଅଥୋରିଟି ଅଫ୍ ସିଙ୍ଗାପୁର  ର ପରିଚାଳନା ନିର୍ଦ୍ଦେଶକ ଶ୍ରୀଯୁକ୍ତ ରବି ମେନନ୍ କରିବେ ।
ଫିଣ୍ଟେକ୍ ନବସୃଜନ ପାଇଁ ଭାରତ ଦ୍ରୁତତମ ବୃଦ୍ଧି ପାଉଥିବା ଇକୋସିଷ୍ଟମ ଭାବରେ ଉଭା ହୋଇଛି । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଦୂରଦୃଷ୍ଟିସମ୍ପନ୍ନ ନେତୃତ୍ବ ଭାରତର ଶ୍ରେଷ୍ଠ ଶ୍ରେଣୀର ଡିଜିଟାଲ ପେମେଣ୍ଟ ଭିତ୍ତିଭୂମି ଜଗତୀକରଣରେ ପ୍ରମୁଖ ଭୂମିକା ଗ୍ରହଣ କରିଛି । ୟୁପିଆଇର ଲାଭ କେବଳ ଭାରତରେ ସୀମିତ ନୁହେଁ, ଅନ୍ୟ ଦେଶମାନେ ମଧ୍ୟ ଏଥିରୁ ଉପକୃତ ହେବା ନିଶ୍ଚିତ କାରିବାକୁ ପ୍ରଧାନମନ୍ତ୍ରୀ ଏହାକୁ ଏକ ପ୍ରମୁଖ ଗୁରୁତ୍ବ ପ୍ରଦାନ କରିଛନ୍ତି। ଏହି ଦୁଇଟି ଦେୟ ପ୍ରଣାଳୀର ସଂଯୋଗ ଉଭୟ ଦେଶର ବାସିନ୍ଦାଙ୍କୁ କ୍ରସ ବର୍ଡ଼ର ଟଙ୍କା ଶୀଘ୍ର ଏବଂ କମ୍ ମୂଲ୍ୟରେ ସ୍ଥାନାନ୍ତରଣ କରିବାରେ ସକ୍ଷମ କରିବ । ଏହା ଦ୍ବାରା ସିଙ୍ଗାପୁରରେ ଭାରତୀୟ ଅଧିବାସୀ, ବିଶେଷ କରି ପ୍ରବାସୀ କର୍ମଚାରୀ ଏବଂ ଛାତ୍ରମାନେ ସିଙ୍ଗାପୁରରୁ ଭାରତକୁ ଓ ଭାରତରୁ ସିଙ୍ଗାପୁରକୁ ତୁରନ୍ତ ଓ କମ ଖର୍ଚ୍ଚରେ ଟଙ୍କା ପଠାଇବାରେ ସହାୟତା ମିଳିବ।
BS
(
ରସାୟନ ଓ ସାର ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଜନ ଔଷଧୀ କେନ୍ଦ୍ରରେ ଏକ ଟଙ୍କାରେ ମିଳୁଛି ସାନିଟାରୀ ନାପକିନ ପ୍ୟାଡ
• ଚଳିତ ବର୍ଷ ଜୁନ 10 ତାରିଖ ସୁଦ୍ଧା 3.43 କୋଟି ପ୍ୟାଡ ଜନଔଷଧୀ କେନ୍ଦ୍ରରେ ବିକ୍ରି ହୋଇଛି
ବର୍ତ୍ତମାନର ସ୍ଥିତିକୁ ଏକ ସାମାଜିକ ପ୍ରୟାସଭାବେ ବିଚାରକୁ ନେଇ ସରକାର ଦେଶର 6300ରୁ ଅଧିକ ପ୍ରଧାନମନ୍ତ୍ରୀ ଭାରତୀୟ ଜନଔଷଧୀ ପରିଯୋଜନା କେନ୍ଦ୍ରରେ ଜନଔଷଧୀ ସୁବିଧା ସାନିଟାରୀ ନାପକିନ ବିକ୍ରୟର ସୁବିଧା କରିଛନ୍ତି । ଏହି ପ୍ୟାଡର ଦାମ ଏକ ଟଙ୍କା ରଖାଯାଇଛି । ବଜାରରେ ଏହି ପ୍ୟାଡର ଦାମ ଗୋଟା ପିଛା 3 ଟଙ୍କାରୁ 8 ଟଙ୍କା ପଡୁଛି । 2018 ଜୁନ 4 ତାରିଖରୁ ଏହି ବିକ୍ରୟ ବ୍ୟବସ୍ଥା ଆରମ୍ଭ ହୋଇଥିଲା । ସେବେଠାରୁ ଚଳିତବର୍ଷ ଜୁନ 10 ତାରିଖ ପର୍ଯ୍ୟନ୍ତ ଦେଶର ବିଭିନ୍ନ ଜନଔଷଧୀ କେନ୍ଦ୍ରରେ 4 କୋଟି 61 ଲକ୍ଷରୁ ଅଧିକ ଏହି ନାପକିନ ବିକ୍ରୟ ହୋଇଛି । 2019 ଅଗଷ୍ଟ 27ରେ ଏହି ନାପକିନର ମୂଲ୍ୟ ସଂଶୋଧିତ ହୋଇଥିଲା । ଏହା ପରେ ଚଳିତବର୍ଷ ଜୁନ 10 ତାରିଖ ସୁଦ୍ଧା ବିଭିନ୍ନ ଜନଔଷଧୀ କେନ୍ଦ୍ରରେ ବିକ୍ରି ହୋଇଥିବା ପ୍ୟାଡର ସଂଖ୍ୟା 3 କୋଟି 43 ଲକ୍ଷରୁ ଅଧିକ ।
ଏଠାରେ ଉଲ୍ଲେଖଯୋଗ୍ୟ ଯେ ଋତୁସ୍ରାବ ସମୟରେ କିଶୋରୀ ଓ ମହିଳାମାନଙ୍କ ପ୍ରତି କେତେକ ସାମାଜିକ, ସାଂସ୍କୃତିକ ଓ ଧାର୍ମିକ କଟକଣା ରହିଛି । ଏହା ଫଳରେ ଏହି ସମୟରେ ସ୍ୱାସ୍ଥ୍ୟ ଓ ପରିଚ୍ଛନ୍ନତା ରକ୍ଷା ପାଇଁ ସେମାନେ ଅସୁବିଧାର ସମ୍ମୁଖୀନ ହୋଇଥାନ୍ତି । ଦେଶର ଅଧିକାଂଶ ଅଞ୍ଚଳରେ ବିଶେଷକରି ଗାଁ ଗଣ୍ଡାରେ ଯୁବତୀ ଓ ମହିଳାମାନେ ଅଧିକ ଦାମ ଯୋଗୁଁ ସାନିଟାରୀ ସାମଗ୍ରୀ ବ୍ୟବହାର କରିବାର ସୁଯୋଗ ପାଆନ୍ତି ନାହିଁ ।
ଭାରତର ଅସ୍ୱଚ୍ଛଳବର୍ଗର ଯୁବତୀ ଓ ମହିଳାଙ୍କ ପାଇଁ ଏହି ପଦକ୍ଷେପ ‘ସ୍ୱଚ୍ଛତା, ସ୍ୱାସ୍ଥ୍ୟ ଓ ସୁବିଧା’ କାର୍ଯ୍ୟକ୍ରମର ଅଂଶବିଶେଷ । ସମସ୍ତଙ୍କ ପାଇଁ ସୁଲଭ ସ୍ୱାସ୍ଥ୍ୟସେବା ଯୋଗାଇ ଦେବାପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କର ଯେଉଁ ଲକ୍ଷ୍ୟ ରହିଛି ତାହାକୁ ସାକାର କରିବା ନିମନ୍ତେ କେନ୍ଦ୍ର ଔଷଧୀୟ ବ୍ୟାପାର ବିଭାଗ ଏହି କାର୍ଯ୍ୟକ୍ରମ ହାତକୁ ନେଇଛି ।
ସାନିଟାରୀ ନାପକିନ ପରିବେଶ ଅନୁକୂଳ । ଏହି ପ୍ୟାଡ ଯେଉଁ ସାମଗ୍ରୀରେ ତିଆରି ହେଉଛି ତାହା ପ୍ରାକୃତିକ ଉପାୟରେ ନଷ୍ଟ ହୋଇଥାଏ । ଅକ୍ସୋ ବାୟୋଡିଗ୍ରେଡେବଲ ମେଟେରିଆଲରେ ଏହା ତିଆରି ଏବଂ ଏଏସଟିଏମ ଡି-6954  ଅନୁସାରେ ଏହା ପ୍ରସ୍ତୁତ ହୋଇଥାଏ । ପ୍ରଧାନମନ୍ତ୍ରୀ ଭାରତୀୟ ଜନଔଷଧୀ ପରିଯୋଜନା ମାଧ୍ୟମରେ ଏସବୁ ପ୍ୟାଡ ଗୋଟା ପିଛା ଏକ ଟଙ୍କାରେ ବିକ୍ରୟ କରାଯାଉଛି ।
ଜନଔଷଧୀ କେନ୍ଦ୍ରଗୁଡିକ କରୋନା ସଂକ୍ରମଣ ଭଳି ଏକ ଅସୁବିଧା ସମୟରେ ଲୋକଙ୍କ ଆବଶ୍ୟକତା ପୂରଣ ପାଇଁ ଖୋଲା ରହିବା ସହ ଔଷଧପତ୍ର ଓ ଅନ୍ୟାନ୍ୟ ଜରୁରୀ ଡାକ୍ତରୀ ସାମଗ୍ରୀ ଯୋଗାଇ ଦେଉଛି । ତଦନୁସାରେ ଏହି ସାନିଟାରୀ ନାପକିନ ମଧ୍ୟ ଦେଶର ସବୁ ଜନଔଷଧୀ କେନ୍ଦ୍ରରେ ବିକ୍ରି ପାଇଁ ଉପଲବ୍ଧ ହେଉଛି । ଚଳିତବର୍ଷ ମାର୍ଚ୍ଚ, ଏପ୍ରିଲ ଓ ମେ’ ମାସରେ 1 କୋଟି 42 ଲକ୍ଷରୁ ଅଧିକ ପ୍ୟାଡ ବିକ୍ରି ହୋଇଛି । ସବୁ କେନ୍ଦ୍ରରେ ସୁବିଧା ପ୍ୟାଡ ପର୍ଯ୍ୟାପ୍ତ ପରିମାଣରେ ମିଳୁଛି ।
2018 ଜୁନ୍ 4 ତାରିଖ ବିଶ୍ୱ ପରିବେଶ ଦିବସର ଅବ୍ୟବହିତ ପୂର୍ବରୁ ଭାରତ ସରକାର ଦେଶର ମହିଳାମାନଙ୍କ ପାଇଁ ‘ଜନଔଷଧୀ ସୁବିଧା ଅକ୍ସୋ ବାୟୋଡିଗ୍ରେଡେବଲ ସାନିଟାରୀ ନାପକିନ’ କାର୍ଯ୍ୟକ୍ରମର ଶୁଭାରମ୍ଭ କରିଥିଲେ ।